**ΣΥΜΒΑΣΗ ΧΡΗΣΗΣ ΔΙΚΤΥΟΥ ΔΙΑΝΟΜΗΣ ΦΥΣΙΚΟΥ ΑΕΡΙΟΥ**

**ΠΕΡΙΕΧΟΜΕΝΑ**

[Άρθρο 1. Αντικείμενο 3](#_TOC_250015)

[Άρθρο 2. Συμβατική Διάρκεια 4](#_TOC_250015)

[Άρθρο 3. Υποχρεώσεις Συμβαλλομένων Μερών 4](#_TOC_250014)

[Άρθρο 4. Τιμολόγηση και Πληρωμές 5](#_TOC_250013)

[Άρθρο 5. Μετρήσεις 7](#_TOC_250012)

[Άρθρο 6. Ευθύνη των Συμβαλλομένων Μερών 7](#_TOC_250011)

[Άρθρο 7. Ανωτέρα Βία 9](#_TOC_250010)

[Άρθρο 8. Εγγυήσεις 10](#_TOC_250009)

[Άρθρο 9. Λύση – Καταγγελία 12](#_TOC_250008)

[Άρθρο 10. Υποχρέωση Εμπιστευτικότητας 13](#_TOC_250007)

Άρθρο 11. Πολιτική προστασίας προσωπικών δεδομένων, δωροδοκίας και διαφθοράς.13 Άρθρο 12. Εφαρμοστέο Δίκαιο − Επίλυση Διαφορών – Δωσιδικία 14

[Άρθρο 13. Τροποποιήσεις Σύμβασης Χρήσης 15](#_TOC_250006)

[Άρθρο 13. Τελικοί Όροι 15](#_TOC_250005)

[ΠΑΡΑΡΤΗΜΑ 1 17](#_TOC_250004)

[ΠΑΡΑΡΤΗΜΑ 2 19](#_TOC_250003)

ΠΑΡΑΡΤΗΜΑ 3 20

ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ 20

[ΠΑΡΑΡΤΗΜΑ 4 22](#_TOC_250002)

Πίνακας μέγιστης ωριαίας δυναμικότητας σε Σημεία Εισόδου 22

[ΠΑΡΑΡΤΗΜΑ 5 22](#_TOC_250001)

[ΔΗΛΩΣΗ ΧΡΗΣΤΗ ΔΙΑΝΟΜΗΣ ΠΕΡΙ ΑΠΟΔΟΧΗΣ ΑΠΟ ΤΟΥΣ ΤΕΛΙΚΟΥΣ ΠΕΛΑΤΕΣ ΤΩΝ ΟΡΩΝ ΤΗΣ ΣΥΜΒΑΣΗΣ ΣΥΝΔΕΣΗΣ 22](#_TOC_250000)

**Αριθμός Σύμβασης:** ……….

Στη ……………………, σήμερα την …………………………του έτους ……... μεταξύ των κάτωθι Συμβαλλομένων Μερών, ήτοι:

α) Της ανώνυμης εταιρίας με την επωνυμία « » και τον διακριτικό τίτλο

«………………...», η οποία είναι κάτοχος Άδειας Διαχείρισης του Δικτύου Διανομής

……………., δυνάμει της Απόφασης ΡΑΕ υπ. αριθμ. \*\*\*\*\*/2018 (ΦΕΚ Β’ \*\*\*\*/31.12.2018), σύμφωνα με τις διατάξεις του ν. 4011/2011 (ΦΕΚ Α΄ 179/22.08.2011) εφεξής ο «Νόμος», η οποία εδρεύει στη …, επί της οδού…………., με ΑΦΜ , ΔΟΥ […], με αριθμό

καταχώρησης στο Γενικό Εμπορικό Μητρώο……….., και εκπροσωπείται νόμιμα για την υπογραφή της παρούσας δυνάμει του υπ’ αριθμ. …….……. πρακτικού του Διοικητικού Συμβουλίου της από τον κ. και καλείται στο εξής ο «*Διαχειριστής*» και

β) της εταιρίας με την επωνυμία «…………………» και τον διακριτικό τίτλο

«……………….», η οποία είναι εγγεγραμμένη στο Μητρώο Χρηστών ΕΣΦΑ , δυνάμει της Απόφασης ΡΑΕ υπ. αριθμ. \*\*\*\*\*/20\*\*, εδρεύει στ…… επί της οδού…………., με ΑΦΜ:

………………, ΔΟΥ ……………., εκπροσωπείται νόμιμα για την υπογραφή της παρούσας Σύμβασης από τον …...............……………… …………………… …….., δυνάμει ………

………….του …………… ……………, κατοίκου ………………………, οδός ………

………………… αριθμ. …… …………, κατόχου του υπ’ αριθμ δελτίου

αστυνομικής ταυτότητας, το οποίο εκδόθηκε από ……………….. με ΑΦΜ: …………………

Δ.Ο.Υ. …………., / της ………………….. και καλείται στο εξής o «*Χρήστης Διανομής» ή*

*«Χρήστης*»,

και από κοινού των συμβαλλομένων, καλουμένων στην παρούσα ως «Συμβαλλόμενοι», και δεδομένου ότι ο Χρήστης Διανομής ως εγγεγραμμένος Χρήστης στο Μητρώο Χρηστών ΕΣΦΑ, υπέβαλε την με αριθμό πρωτοκόλλου ……….. Αίτηση Σύμβασης Χρήσης εφεξής η «Αίτηση Σύμβασης Χρήσης», σύμφωνα με το υπόδειγμα του Παραρτήματος 1 της Πρότυπης Σύμβασης Χρήσης Δικτύου Διανομής Φυσικού Αερίου, η οποία έγινε δεκτή από τον Διαχειριστή σύμφωνα με τις διατάξεις του Κώδικα Διαχείρισης Δικτύου Διανομής (ΦΕΚ Β’ 3726/2021) όπως ισχύει, εφεξής ο «Κώδικας», συμφωνήθηκαν, συνομολογήθηκαν και έγιναν αμοιβαία δεκτά τα ακόλουθα:

# Άρθρο 1. Αντικείμενο

1. Αντικείμενο της Σύμβασης Χρήσης Διανομής Φυσικού Αερίου (εφεξής η «Σύμβαση Χρήσης») είναι η παροχή από τον Διαχειριστή προς τον Χρήστη Διανομής, των κάτωθι υπηρεσιών κατά τους ειδικότερους όρους του Κώδικα κατά τον πλέον οικονομικό, διαφανή και άμεσο τρόπο, χωρίς διακρίσεις μεταξύ των Χρηστών Διανομής:

Α) Παροχή Υπηρεσιών Παροχής Βασικής Δραστηριότητας Διανομής σύμφωνα με το άρθρο 12 του Κώδικα, περιλαμβανομένων αυτών που αναφέρονται στη Βασική Δραστηριότητα του Διαχειριστή, κατά τα ειδικώς αναγραφόμενα στην παράγραφο 2 του άρθρου 12 του Κώδικα και αφορούν στον Χρήστη Διανομής:

α) Παραλαβή από τον Διαχειριστή ποσοτήτων Φυσικού Αερίου στα Σημεία Εισόδου, β) Διοχέτευση των ποσοτήτων Φυσικού Αερίου μέσω του Δικτύου Διανομής,

γ) Παράδοση ποσοτήτων Φυσικού Αερίου από τον Διαχειριστή στα Σημεία Παράδοσης,

δ) Εξασφάλιση της ομαλής, ασφαλούς, αξιόπιστης και αδιάλειπτης τεχνικής λειτουργίας του Δικτύου Διανομής, παρακολούθηση μέσω των συστημάτων ελέγχου,

ε) Μέτρηση της ποσότητας Φυσικού Αερίου που παραδίδεται στα Σημεία Παράδοσης.

Β) Παροχή των επικουρικών υπηρεσιών σύμφωνα με το άρθρο 13 του Κώδικα (Επικουρικές και Τιμολογούμενες Υπηρεσίες).

Το σύνολο των ανωτέρω υπηρεσιών, για τις ανάγκες της παρούσας Σύμβασης Χρήσης θα αναφέρεται εφεξής ως «Υπηρεσίες Διανομής».

1. Αναπόσπαστα και αδιαίρετα τμήματα της παρούσας Σύμβασης αποτελούν τα επισυναπτόμενα Παραρτήματα αυτής:

(α) η Αίτηση Σύμβασης Χρήσης (Παράρτημα 1),

(β) το Μητρώο Πελατών του Χρήστη Διανομής, όπως εκάστοτε ισχύει και καθορίζεται είτε στην ηλεκτρονική πλατφόρμα του Διαχειριστή, είτε συμπληρώνοντας το σχετικό Πίνακα (Παράρτημα 2),

(γ) η Εγγυητική Επιστολή (Παράρτημα 3), σύμφωνα με το συνημμένο υπόδειγμα του άρθρου 8 της παρούσας Σύμβασης

(δ) ο Πίνακας Μέγιστης Ωριαίας Δυναμικότητας σε Σημεία Εισόδου, όπως εκάστοτε ισχύει και καθορίζεται στην ηλεκτρονική πλατφόρμα του Διαχειριστή, είτε συμπληρώνοντας το σχετικό Πίνακα (Παράρτημα 4),

(ε) η Δήλωση του Χρήστη Διανομής περί αποδοχής από τους Τελικούς Πελάτες των όρων της Σύμβασης Σύνδεσης (Παράρτημα 5).

1. Οι ορισμοί που χρησιμοποιούνται στη Σύμβαση Χρήσης, είναι αυτοί που αποδίδονται στον ν.4001/2011 (ΦΕΚ Α’ 179/22.08.2011), όπως εκάστοτε ισχύει (εφεξής ο «Νόμος), τον Κώδικα Διαχείρισης Δικτύου Διανομής (ΦΕΚ Β’ 3726/12.08.2021), όπως εκάστοτε ισχύει, τον Κανονισμό Τιμολόγησης Βασικής Δραστηριότητας Διανομής (ΦΕΚ Β’ 3358/30.06.2022), όπως εκάστοτε ισχύει (εφεξής o «Κανονισμός Τιμολόγησης»), στον Κανονισμό Μετρήσεων Δικτύου Διανομής (ΦΕΚ Β’ 4818/24.12.2019), όπως εκάστοτε ισχύει (εφεξής ο «Κανονισμός Μετρήσεων), καθώς και την οικεία κείμενη δευτερογενή νομοθεσία.

# Άρθρο 2. Συμβατική Διάρκεια

Η παρούσα Σύμβαση Χρήσης είναι αορίστου διάρκειας, άρχεται την (Ημέρα

Έναρξης) και παραμένει σε ισχύ έως ότου λυθεί ή καταγγελθεί σύμφωνα με τα διαλαμβανόμενα στο άρθρο 9 αυτής.

# Άρθρο 3. Υποχρεώσεις Συμβαλλομένων Μερών

1. Ο Διαχειριστής υποχρεούται να παρέχει στον Χρήστη Διανομής τις Υπηρεσίες που καθορίζονται στο άρθρο 1 σύμφωνα με τα οριζόμενα στον Κώδικα, τον Κανονισμό Τιμολόγησης και τον Κανονισμό Μετρήσεων, καθώς και τους όρους της παρούσας Σύμβασης Χρήσης κατά τον πλέον οικονομικό, διαφανή και άμεσο τρόπο, χωρίς διακρίσεις μεταξύ του Χρήστη Διανομής και άλλων Χρηστών Διανομής.
2. Ο Χρήστης Διανομής οφείλει να παραδίδει στον Διαχειριστή σε Σημείο/α Εισόδου του Δικτύου Διανομής Φυσικό Αέριο που πληροί τις Συνθήκες Παράδοσης και φέρει τις Προδιαγραφές Ποιότητας Φυσικού Αερίου που προβλέπονται στον Κώδικα, στον Κώδικα Διαχείρισης ΕΣΦΑ (Παράρτημα Ι) όπως ισχύει (ΦΕΚ Β’ 4687/11.10.21) και στην κείμενη νομοθεσία και να εξοφλεί προσηκόντως τις χρεώσεις που προκύπτουν κατά τα προβλεπόμενα στη Σύμβαση Χρήσης, στον Κώδικα και στην κατ΄ εξουσιοδότηση του Νόμου εκδιδόμενη νομοθεσία. Ο Χρήστης Διανομής οφείλει να παραδίδει στον Διαχειριστή Φυσικό Αέριο και ο Διαχειριστής οφείλει να το διατηρεί ελεύθερο από κάθε εμπράγματο βάρος, καθώς και από οποιοδήποτε φόρο, τέλος ή άλλο δικαίωμα υπέρ του Δημοσίου ή τρίτων καθώς και κάθε άλλη δαπάνη που προκύπτει κατά τη διάρκεια ή πριν την παράδοση αυτού ή τη διακίνησή του μέσω του Δικτύου Διανομής.
3. Ο Διαχειριστής παραλαμβάνει από τον Χρήστη Διανομής σε Σημείο/α Εισόδου Δικτύου Διανομής Φυσικό Αέριο και ταυτόχρονα παραδίδει σε Σημείο/α Παράδοσης Φυσικό Αέριο που πληροί τις Συνθήκες Παραλαβής Φυσικού Αερίου, με εξαίρεση τις προβλεπόμενες στη Σύμβαση και στον Κώδικα περιπτώσεις κατά τις οποίες ο Διαχειριστής απαλλάσσεται ολικώς ή μερικώς από τις υποχρεώσεις του. Ο Διαχειριστής, κατά την εκτέλεση της παρούσας κατά τα ανωτέρω, αποκτά αποκλειστικά το δικαίωμα κατοχής του Φυσικού Αερίου και σε καμία περίπτωση δικαίωμα κυριότητας επί του διανεμόμενου Φυσικού Αερίου. Η κατοχή Φυσικού Αερίου μεταβιβάζεται στο Χρήστη Διανομής στα Σημεία Παράδοσης Τελικών Πελατών.
4. Ρητά συμφωνείται από τους Συμβαλλόμενους ότι οι Συνθήκες Παράδοσης ή/και Παραλαβής Φυσικού Αερίου σε Σημείο Εισόδου ή/και Παράδοσης αντίστοιχα είναι αυτές που προσδιορίζονται κατά τα προβλεπόμενα στον Κώδικα.
5. Ρητά συμφωνείται ότι κάθε ζήτημα που δεν ρυθμίζεται με την Σύμβαση Χρήσης διέπεται από τα προβλεπόμενα στον Κώδικα και την κατ΄ εξουσιοδότηση του Νόμου εκδιδόμενη δευτερογενή νομοθεσία.
6. Ο Χρήστης Διανομής ευθύνεται αποκλειστικά για τη λήψη τυχόν εγκρίσεων ή εξουσιοδοτήσεων που ενδέχεται να απαιτηθούν από τον Τελικό Πελάτη.
7. Από τη 15η Δεκεμβρίου του έτους y-1 έως τη 15η Ιανουαρίου του έτους y, ο Χρήστης Διανομής υποβάλλει στο Διαχειριστή τη Δεσμευμένη Ωριαία Δυναμικότητα για κάθε Ωρομετρούμενο Σημείο Παράδοσης που διαθέτει PTZ του Μητρώου Πελατών του για το έτος y, σύμφωνα με τις διατάξεις του άρθρου 37A του Κώδικα.

Στην περίπτωση κατά την οποία ο Χρήστης Διανομής δεν υποβάλλει την ως άνω Δεσμευμένη Ωριαία Δυναμικότητα για οποιοδήποτε από τα Σημεία Παράδοσης του Μητρώου Πελατών του, τότε ως Δεσμευμένη Ωριαία Δυναμικότητα του έτους y θα θεωρείται το 80% της Μέγιστης Ωριαίας Δυναμικότητας του έτους y-1 για το εν λόγω Σημείο Παράδοσης.

1. Με ευθύνη του Διαχειριστή λειτουργεί υπηρεσία έκτακτης ανάγκης σε 24ωρη βάση, στον τηλεφωνικό αριθμό ………………………. Ο Χρήστης υποχρεούται να αναγράφει επί του λογαριασμού κατανάλωσης των Τελικών Πελατών τον τηλεφωνικό αριθμό έκτακτης ανάγκης.

Ο Χρήστης Δικτύου Διανομής οφείλει να περιλαμβάνει στα τιμολόγια τουλάχιστο μία (1) φορά κατ’ έτος μηνύματα σχετικά με την ασφαλή λειτουργία των εγκαταστάσεων και την ενεργειακή εξοικονόμηση προς τους Τελικούς Πελάτες.

# Άρθρο 4. Τιμολόγηση και Πληρωμές

1. Ο Χρήστης Διανομής υποχρεούται να καταβάλει μηνιαίως στο Διαχειριστή αντάλλαγμα (εφεξής «Χρέωση Χρήσης») για την εκ μέρους του τελευταίου παροχή των συμφωνούμενων δια της παρούσας Σύμβασης Χρήσης, η οποία υπολογίζεται και τιμολογείται κατά τα προβλεπόμενα στον Κώδικα, στον Κανονισμό Τιμολόγησης και σύμφωνα με τα εγκεκριμένα από τη ΡΑΑΕΥ Τιμολόγια Διανομής. Ρητά συμφωνείται ότι, ο Χρήστης Διανομής βαρύνεται με την καταβολή του εκάστοτε αναλογούντος στην ανωτέρω Χρέωση Χρήσης φόρου, τέλους ή άλλου είδους επιβάρυνσης που τυχόν επιβάλλεται σε αυτόν κατά τα προβλεπόμενα στην κείμενη νομοθεσία.
2. Ο Χρήστης Διανομής τιμολογείται σε μηνιαία βάση. Το τιμολόγιο κάθε ημερολογιακού μήνα εκδίδεται και αποστέλλεται από το Διαχειριστή το αργότερο έως την δέκατη Πέμπτη (15η) ημερολογιακή ημέρα του αμέσως επόμενου ημερολογιακού μήνα. Ρητά συμφωνείται ότι ο Χρήστης Διανομής οφείλει να εκπληρώνει τις οικονομικές υποχρεώσεις του, όπως αυτές ορίζονται σε κάθε μηνιαίο τιμολόγιο και σύμφωνα με τα οριζόμενα στον Κώδικα.
3. Σύμφωνα με το άρθρο 70 του Κώδικα, το Τιμολόγιο Υπηρεσιών Διανομής αναφέρει, σε σχέση µε τον ημερολογιακό μήνα στον οποίο αφορά, αναλυτικά:

α) στοιχεία ταυτοποίησης του Χρήστη,

β) αριθμό τιμολογίου,

γ) ημερομηνία έκδοσης του τιμολογίου,

δ) περίοδο τιμολόγησης,

ε) ποσότητες Φυσικού Αερίου που κατανεμήθηκαν τον προηγούμενο μήνα στα ωρομετρούμενα Σημεία Παράδοσης καθώς και το άθροισμα των ποσοτήτων Φυσικού Αερίου που κατανεμήθηκαν τον προηγούμενο μήνα στα μη ωρομετρούμενα Σημεία Παράδοσης που περιλαμβάνονται στο Μητρώο Πελατών του Χρήστη, ανά τιμολογιακή κατηγορία Τελικών Πελατών και εκφρασμένες σε κιλοβατώρες (kWh) σε ακέραια μορφή χωρίς δεκαδικά,

στ) διακριτά τις χρεώσεις για την υπηρεσία Διανομής, όπως ορίζονται στον Κανονισμό Τιμολόγησης, σε Ευρώ ανά kWh για το σύνολο των Σημείων Παράδοσης που τιμολογούνται κι αναλυτικά ως προς κάθε κατηγορία κατανάλωσης,

ζ) κάθε άλλη χρέωση που προβλέπεται από τη Σύμβαση Χρήσης,

η) οποιαδήποτε άλλη ληξιπρόθεσμη οφειλή του Χρήστη Διανομής προς τον Διαχειριστή που απορρέει από τη Σύμβαση Χρήσης και επιβαρύνει το Τιμολόγιο,

θ) συνολικό πληρωτέο ποσό σε Ευρώ,

ι) κάθε φόρο, τέλος ή άλλου είδους επιβάρυνση, που τυχόν επιβάλλεται στο Χρήστη Διανομής κατά την κείμενη σχετική νομοθεσία,

ια) όρους πληρωμής, συμπεριλαμβανομένης της ημερομηνίας λήξης της προθεσμίας εξόφλησης του τιμολογίου (Δήλη Ημέρα), η οποία δεν δύναται να είναι συντομότερη των είκοσι (20) ημερολογιακών ημερών από την ημερομηνία έκδοσης αυτού ,

ιβ) τους δυνατούς τρόπους πληρωμής.

Οι πληροφορίες των σημείων (ε) και (στ) παρέχονται από το Διαχειριστή σε επεξεργάσιμη μορφή.

Με την επιφύλαξη των οριζόμενων στο άρθρο 70 του Κώδικα, εκκαθάριση πραγματοποιείται σύμφωνα με το άρθρο 44 του Κώδικα, παρά την ενδεχόμενη προηγούμενη λήξη της Σύμβασης Χρήσης.

1. Σε περίπτωση διαφωνίας του Χρήστη Διανομής με τις χρεώσεις που αναφέρονται στο Τιμολόγιο Υπηρεσιών Διανομής, ο Χρήστης Διανομής δύναται εντός δέκα (10) Εργάσιμων Ημερών από την παραλαβή του Τιμολογίου Υπηρεσιών Διανομής να διατυπώσει εγγράφως στο Διαχειριστή τους λόγους της διαφωνίας επί του περιεχομένου του. Ο Διαχειριστής ενημερώνει το Χρήστη Διανομής για την αποδοχή ή μη της διαφωνίας εντός δέκα (10) Εργασίμων Ημερών και σε περίπτωση αποδοχής σφαλμάτων που αφορούν στα ποσά που τιμολογήθηκαν, ο Διαχειριστής εκδίδει χρεωστικό ή πιστωτικό σημείωμα σε σχέση με τα διορθωμένα ποσά.

Ο Χρήστης Διανομής εξοφλεί το Διαχειριστή εντός της προθεσμίας που τάσσεται στο τιμολόγιο και το αργότερο μέχρι την εικοστή (20η) ημερολογιακή ημέρα από την έκδοση αυτού.

1. Σε περίπτωση κατά την οποία ο Χρήστης Διανομής δεν καταβάλει το οφειλόμενο ποσό έως την τελευταία ημέρα (Δήλη Ημέρα), το ποσό καθίσταται ληξιπρόθεσμο και απαιτητό και ο Διαχειριστής καλεί εγγράφως το Χρήστη Διανομής, όπως εντός πέντε (5) Eργάσιμων Hμερών εξοφλήσει το οφειλόμενο ποσό.

Στην περίπτωση κατά την οποία ο Χρήστης Διανομής δεν καταβάλει το οφειλόμενο ποσό εντός της ως άνω τασσόμενης προθεσμίας:

α) Ο Χρήστης Διανομής οφείλει, εκτός του οφειλόμενου ποσού, και την καταβολή τόκων υπερημερίας υπολογιζόμενων από την επομένη Ημέρα της Δήλης Ημέρας με το εκάστοτε Επιτόκιο Υπερημερίας όπως δημοσιεύεται από την Τράπεζα της Ελλάδος, μέχρι την πλήρη και ολοσχερή εξόφληση του οφειλόμενου ποσού.

β) ο Διαχειριστής δικαιούται να ζητήσει κατάπτωση της εγγύησης (εγγυητικής επιστολής) ή της χρηματικής εγγυοδοσίας κατά περίπτωση, του άρθρου 8 κατά το ποσό της οφειλής πλέον των τόκων υπερημερίας,

γ) ο Διαχειριστής δικαιούται να παύσει να παρέχει τις συμφωνούμενες με την παρούσα Υπηρεσίες ύστερα από έγγραφη ενημέρωση του Χρήστη, δέκα (10) Εργάσιμες Ημέρες πριν τη διακοπή αυτών σύμφωνα με την παράγραφο 1 (ι) του άρθρου 31 του Κώδικα, με ταυτόχρονη κοινοποίηση και στους Τελικούς Πελάτες που περιλαμβάνονται στο Μητρώο Πελατών του προκειμένου να μεριμνήσουν εντός δέκα (10) Εργασίμων Ημερών για εκπροσώπηση από άλλο Χρήστη Διανομής καθώς και στη ΡΑΑΕΥ και χωρίς να υποχρεούται στην καταβολή οποιασδήποτε αποζημίωσης για την παύση της παροχής των Υπηρεσιών Διανομής από το λόγο αυτό.

δ) ο Διαχειριστής δικαιούται να καταγγείλει τη Σύμβαση ένεκα σπουδαίου λόγου σύμφωνα με το άρθρο 9 της παρούσας.

ε) επέρχονται οι λοιπές προβλεπόμενες εκ της κείμενης νομοθεσίας συνέπειες.

1. Ρητά συμφωνείται ότι σε περίπτωση κατά την οποία ο Χρήστης Διανομής αμφισβητεί το ύψος των χρεώσεων των παραγράφων 3 και 4, τα ποσά αυτά είναι καταβλητέα, παρά την τυχόν παραπομπή της διαφοράς σε φιλική, διαιτητική ή δικαστική επίλυση κατά τα προβλεπόμενα στο άρθρο 12 της παρούσας.

# Άρθρο 5. Μετρήσεις

Κάθε ζήτημα σχετικό με τη διαδικασία και τη μέθοδο μέτρησης της ποσότητας Φυσικού Αερίου το οποίο παραδίδεται σε Σημείο Εισόδου ή παραλαμβάνεται από Σημείο Παράδοσης, τη διαδικασία πρόσβασης του Χρήστη Διανομής στις μετρητικές διατάξεις, τη διαδικασία κατανομών των ποσοτήτων σε Σημείο Παράδοσης και την επίλυση διαφορών μεταξύ των Συμβαλλομένων σε σχέση με τις μετρήσεις, διέπεται από τις διατάξεις του Κώδικα και του Κανονισμού Μετρήσεων.

# Άρθρο 6. Ευθύνη των Συμβαλλομένων Μερών

1. Τα Συμβαλλόμενα Μέρη, με την επιφύλαξη των αναφερομένων στην παράγραφο 3 του παρόντος άρθρου, καθώς και τυχόν ειδικότερων προβλέψεων του Κώδικα, υποχρεούνται περιοριστικά σε καταβολή αποζημίωσης για κάθε άμεση περιουσιακή ζημία που προκλήθηκε στο άλλο Συμβαλλόμενο Μέρος που απορρέει από την εκτέλεση της Σύμβασης Χρήσης ή λόγω παραβίασης των διατάξεων του κείμενου νομοθετικού πλαισίου, ιδίως δε, των διατάξεων των άρθρων 50, 51 και 54 του Κώδικα, μη δυνάμενων αυτών να αξιώσουν την αποκατάσταση τυχόν περαιτέρω ζημίας.

Κατά τα ειδικότερα διαλαμβανόμενα στις διατάξεις του παρόντος άρθρου ο Διαχειριστής πάντοτε με την επιφύλαξη και τυχόν ειδικότερων προβλέψεων του Κώδικα, υποχρεούται να αποκαταστήσει την άμεση περιουσιακή ζημία που προκλήθηκε από την υπαίτια μη εκπλήρωση των υποχρεώσεών του από την παρούσα και αφορούν ζημίες που μπορεί να προκληθούν στο Χρήστη Διανομής από την υπαίτια µη εκπλήρωση των υποχρεώσεών του στις ακόλουθες περιπτώσεις: i) κατά την παραλαβή Φυσικού Αερίου από το Χρήστη σε Σημείο Παράδοσης και ii) κατά την παράβαση της υποχρέωσης του Διαχειριστή, κατά τα προβλεπόμενα στα άρθρα 50, 51 και 54 του Κώδικα.

1. Η Ετήσια Αποζημίωση είναι το ποσό που αντιστοιχεί στο 0,5% του αθροίσματος της ετήσιας χρέωσης δυναμικότητας όλων των Σημείων Παράδοσης του Μητρώου Πελατών του Χρήστη Διανομής στην παρούσα Σύμβαση, σύμφωνα με τον Κανονισμό Τιμολόγησης και το εγκεκριμένο Τιμολόγιο Διανομής. Σε περίπτωση που η ισχύς της Σύμβασης είναι μικρότερη των τριακοσίων εξήντα πέντε (365) διαδοχικών ημερολογιακών ημερών, ως Ετήσια Αποζημίωση νοείται το ποσό που αντιστοιχεί στο 0,5% της χρέωσης δυναμικότητας όλων των Σημείων Παράδοσης του Μητρώου Πελατών του Χρήστη Διανομής στην παρούσα Σύμβαση, σύμφωνα με τον Κανονισμό Τιμολόγησης και το Τιμολόγιο Διανομής. Η Ετήσια Αποζημίωση αναθεωρείται ετησίως και σύμφωνα με το άθροισμα της χρέωσης δυναμικότητας όλων των Σημείων Παράδοσης του Μητρώου Πελάτων του Χρήστη Διανομής στην παρούσα Σύμβαση Διανομής.
2. Με την επιφύλαξη της περίπτωσης, κατά την οποία αποδεικνύεται ότι τα Συμβαλλόμενα Μέρη ή/και οι προστηθέντες τους έπραξαν με βαριά αμέλεια ή δόλο, ρητά συμφωνείται ότι η συνολική ευθύνη για κάθε Συμβαλλόμενο για τη μη εκπλήρωση ή πλημμελή εκπλήρωση των υποχρεώσεών τους από την παρούσα, δεν δύναται να υπερβαίνει ετησίως το σύνολο του ποσού της Ετήσιας Αποζημίωσης και το 8% της Ετήσιας Αποζημίωσης για κάθε ζημιογόνο γεγονός.
3. Προκειμένου ένας Χρήστης Διανομής να μπορέσει να θεμελιώσει τεκμηριωμένα αξίωση αποζημίωσής του από το Διαχειριστή, κατά τα οριζόμενα στις προηγούμενες παραγράφους, υποβάλλει στο Διαχειριστή αίτημα στο οποίο παραθέτει αναλυτικά στοιχεία, ιδίως σχετικά με τα ακόλουθα:

α) τα Σημεία Παράδοσης και τις Ημέρες κατά τις οποίες έλαβαν χώρα οι πράξεις του Διαχειριστή που προκάλεσαν την σχετική ζημία

β) ανάλυση και τεκμηρίωση για τα έξοδα και τις δαπάνες αποκατάστασης της άμεσης περιουσιακής ζημίας, για τις οποίες δικαιούται αποζημίωσης από το Διαχειριστή.

γ) κάθε στοιχείο που απαιτείται για να αποδείξει ότι η ζημία οφείλεται σε ενέργειες του Διαχειριστή και προκλήθηκε κατά την εκπλήρωση των υποχρεώσεών του από την Σύμβαση Χρήσης συμπεριλαμβανομένων των περιπτώσεων που ο Χρήστης Διανομής επικαλείται δόλο ή βαριά αμέλεια του Διαχειριστή.

1. Για την τεκμηρίωση της ανωτέρω αξίωσης, ο Διαχειριστής οφείλει να παράσχει στον Χρήστη Διανομής, εντός προθεσμίας όχι μεγαλύτερης των τριάντα (30) ημερών από την υποβολή εγγράφου αιτήσεως του τελευταίου, όλες τις σχετικές πληροφορίες που διαθέτει από τον μετρητικό εξοπλισμό και οι οποίες απαιτούνται προκειμένου ο Χρήστης Διανομής να τεκμηριώσει το αίτημά του κατά τις διατάξεις του παρόντος άρθρου.
2. Αν ο Διαχειριστής ενημερώθηκε εγγράφως από τον Χρήστη Διανομής ή διαπίστωσε ότι το Φυσικό Αέριο που πρόκειται να παραδοθεί σε Σημείο Εισόδου είναι Φυσικό Αέριο Εκτός Προδιαγραφών και αποδέχθηκε να το παραλάβει, επιβάλλει στον Χρήστη Διανομής Χρέωση Φυσικού Αερίου Εκτός Προδιαγραφών.

Η Χρέωση Φυσικού Αερίου Εκτός Προδιαγραφών υπολογίζεται ως το γινόμενο του συνόλου της Ποσότητας που κατανεμήθηκε στο Χρήστη Διανομής για κάθε Ημέρα κατά την οποία εγχύθηκε στο Δίκτυο Διανομής Αέριο Εκτός Προδιαγραφών, επί μοναδιαίο τίμημα (Μοναδιαία Χρέωση Φυσικού Αερίου Εκτός Προδιαγραφών). Με την καταβολή του ποσού αυτού, ο Διαχειριστής δεν έχει ή διατηρεί καμία άλλη απαίτηση ή δικαίωμα έναντι των Χρηστών Διανομής από την αιτία αυτή.

1. Αν ο Διαχειριστής δεν ενημερώθηκε από Χρήστη Διανομής ή, παρότι κατέβαλε κάθε προσπάθεια ως συνετός και καλός Διαχειριστής, δε διαπίστωσε ότι το Φυσικό Αέριο που πρόκειται να παραδοθεί ή παραδίδεται σε Σημείο Εισόδου είναι Εκτός Προδιαγραφών ώστε να ενεργήσει ανάλογα και το Φυσικό Αέριο αυτό εισήλθε στο Δίκτυο Διανομής, ο Χρήστης Διανομής ο οποίος παρέδωσε Φυσικό Αέριο στο εν λόγω Σημείο Εισόδου οφείλει να καταβάλει στο Διαχειριστή:

α) Το ποσό που υπολογίζεται σύμφωνα με την παράγραφο 6 ανωτέρω.

β) Αποζημίωση για κάθε επιπλέον ζημία, συμπεριλαμβανόμενων των παρεπόμενων ζημιών, που προκαλούνται στον Διαχειριστή από το γεγονός αυτό. Η αποζημίωση υπολογίζεται για αναλογικά με την ποσότητα που κατανεμήθηκε ή μετρήθηκε ή εκτιμήθηκε στο Χρήστη Διανομής, κατά τις Ημέρες κατά τις οποίες εγχύθηκε στο Δίκτυο Διανομής Φυσικό Αέριο Εκτός Προδιαγραφών. Το ύψος της αποζημίωσης που οφείλεται από τον Χρήστη Διανομής σύμφωνα με την παράγραφο αυτή, δεν επιτρέπεται να υπερβαίνει το ανώτατο όριο ευθύνης που καθορίζεται στη παρούσα Σύμβαση Χρήσης.

1. Σε περίπτωση κατά την οποία ο Διαχειριστής αιτείται αποζημίωσης από Χρήστη, κατά την περίπτωση (β) της προηγούμενης παραγράφου, υποβάλλει στο Χρήστη το συντομότερο δυνατόν, σχετικό αίτημα στο οποίο προσδιορίζει ιδίως:

α) Τα Σημεία Εισόδου και τις Ημέρες κατά τις οποίες παραδόθηκε στο Δίκτυο το Φυσικό Αέριο Εκτός Προδιαγραφών.

β) Τη συνολική ποσότητα Φυσικού Αερίου Εκτός Προδιαγραφών που παρέλαβε σε κάθε Σημείο Εισόδου και κάθε άλλο στοιχείο που απαιτείται για να αποδείξει ότι το Φυσικό Αέριο που παρέλαβε ήταν Αέριο Εκτός Προδιαγραφών.

γ) Ανάλυση και τεκμηρίωση για τα έξοδα και τις δαπάνες για τις οποίες δικαιούται αποζημίωσης από τον Χρήστη Διανομής, σύμφωνα και με την παράγραφο 6 του άρθρου 50 του Κώδικα.

1. Με την επιφύλαξη της παραγράφου 3 του παρόντος άρθρου και τυχόν ειδικότερων προβλέψεων του Κώδικα, οι Συμβαλλόμενοι υποχρεούνται περιοριστικά σε αποκατάσταση άμεσης περιουσιακής ζηµίας για την υπαίτια παράβαση των όρων της Σύμβασης Χρήσης. Οι Συμβαλλόμενοι δεν ευθύνονται σε αποκατάσταση τυχόν έμμεσης θετικής ή αποθετικής ζημίας.
2. Με την επιφύλαξη της περίπτωσης κατά την οποία αποδεικνύεται ότι οι Συμβαλλόμενοι και οι προστηθέντες τους έπραξαν με δόλο ή βαριά αμέλεια, ρητά συμφωνείται ότι η συνολική ευθύνη των Συμβαλλομένων για την υπαίτια μη εκπλήρωση ή πλημμελή εκπλήρωση των υποχρεώσεών τους από την εκτέλεση και λειτουργία της Σύμβασης Χρήσης, περιλαμβανομένης της ευθύνης από πταίσμα προστηθέντος του άρθρου 334 και της αδικοπρακτικής ευθύνης των άρθρων 914, 922 και 932 του Αστικού Κώδικα, δεν δύναται να υπερβαίνει κατ’ Έτος το ποσό των πεντακοσίων χιλιάδων (500.000) Ευρώ (Ετήσιο Όριο Αποζημίωσης Σύμβασης Χρήσης).

# Άρθρο 7. Ανωτέρα Βία

1. Ως «Ανωτέρα Βία» νοείται κάθε απρόβλεπτη και εξαιρετική κατάσταση ή συμβάν το οποίο δεν εμπίπτει στη σφαίρα επιρροής και ελέγχου των Συμβαλλόμενων και δεν θα μπορούσε να αποφευχθεί ακόμη και εάν οι Συμβαλλόμενοι είχαν επιδείξει την άκρα επιμέλεια και σύνεση που αναμένεται από έναν λογικό και συνετό συναλλασσόμενο και που έχει ως συνέπεια να εμποδίζεται οποιοσδήποτε από τους Συμβαλλομένους στην εκπλήρωση των συμβατικών του υποχρεώσεων, όπως αυτές απορρέουν από τη Σύμβαση. Ενδεικτικώς συμφωνείται ότι μπορούν να συνιστούν περιπτώσεις Ανωτέρας Βίας τα ακόλουθα: φυσικές καταστροφές, απεργίες, ανταπεργίες, ενέργειες της Κυβέρνησης ή οποιασδήποτε Κυβερνητικής Αρχής, πόλεμος, εξεγέρσεις, ταραχές, καθιζήσεις εδάφους, πυρκαγιές, πλημμύρες, σεισμοί, εκρήξεις, θραύσεις ή ατυχήματα σε οποιεσδήποτε εγκαταστάσεις μεταφοράς ή άλλες εγκαταστάσεις ή εξοπλισμό απαραίτητο για την παροχή των παρεχόμενων υπηρεσιών κατά το άρθρο 1 της Σύμβασης Χρήσης, που εκτείνονται σε τέτοιο βαθμό και έκταση που καθιστά αδύνατη την παροχή των εν λόγω υπηρεσιών.
2. Ο Συμβαλλόμενος απαλλάσσεται από κάθε ευθύνη για τη μη εκπλήρωση των υποχρεώσεων που συμφωνούνται στη παρούσα Σύμβαση Χρήσης, καθώς και από κάθε απώλεια ή ζημία στο άλλο Συμβαλλόμενο Μέρος, στο βαθμό που αυτές επηρεάζονται από την Ανωτέρα Βία και για την περίοδο που αυτή συνεχίζεται. Το άλλο Μέρος είναι απαλλαγμένο από τις δεσμεύσεις στο πλαίσιο της Σύμβασης, στο βαθμό που αυτές επηρεάζονται από την Ανωτέρα Βία.
3. Ο Συμβαλλόμενος υποχρεούται να επιδιώξει, κατά το δυνατόν, τον περιορισμό των αρνητικών επιπτώσεων της Ανωτέρας Βίας, προκειμένου να καταστεί δυνατή, στο συντομότερο δυνατό χρόνο, η επαναφορά της κανονικής εκτέλεσης των υποχρεώσεων που συμφωνούνται στην Σύμβαση.

4.Ο Συμβαλλόμενος γνωστοποιεί αμελλητί και εγγράφως το γεγονός Ανωτέρας Βίας στο άλλο Συμβαλλόμενο Μέρος ή σε κάθε άλλο πρόσωπο που θίγεται από αυτό και παρέχει σαφείς ενδείξεις για την φύση του γεγονότος, την εξέλιξή του, τις ενέργειες στις οποίες θα προβεί για την αντιμετώπιση του γεγονότος και τον εκτιμώμενο χρόνο διάρκειάς του. Το άλλο Συμβαλλόμενο Μέρος δικαιούται να αποκτήσει πρόσβαση στον τόπο όπου εκδηλώθηκε το γεγονός Ανωτέρας Βίας, προκειμένου να τον επιθεωρήσει.

1. Εντός τριάντα (30) Εργάσιμων Ημερών από τη λήξη της Ανωτέρας Βίας, ο Συμβαλλόμενος στον οποίο επήλθε το γεγονός Ανωτέρας Βίας συντάσσει αναφορά που περιγράφει το γεγονός, τις ενέργειες αντιμετώπισής του και τις συνέπειές του και την κοινοποιεί στο άλλο Συμβαλλόμενό Μέρος ή σε κάθε πρόσωπο που θίγεται από το γεγονός αυτό.

# Άρθρο 8. Εγγυήσεις

1. Ο Χρήστης Διανομής κατέθεσε σήμερα κατά την υπογραφή της παρούσας στο Διαχειριστή, ανέκκλητη και σε πρώτη ζήτηση Εγγυητική Επιστολή ύψους ευρώ σύμφωνα με

το Παράρτημα 3 της παρούσας για την εμπρόθεσμη και προσήκουσα εκπλήρωση των υποχρεώσεών του, οι οποίες απορρέουν από την παρούσα. Το ως άνω ποσό καλύπτει την έκθεση του Διαχειριστή για χρονικό διάστημα 65 ημερών της ετήσιας προϋπολογισθείσας χρέωσης Διανομής για κάθε Σημείο Παράδοσης.

Η ανωτέρω εγγύηση μπορεί να εκπληρωθεί και με καταβολή χρηματικού ποσού κατ’ αντιστοιχία. Στην περίπτωση αυτή, τα προβλεπόμενα για την Εγγυητική Επιστολή ισχύουν κατ’ αναλογία.

1. Η Μεθοδολογία Υπολογισμού της Εγγύησης είναι η ακόλουθη:

Το ποσό της εγγύησης υπολογίζεται λαμβάνοντας υπόψη την Δεσμευμένη Ωριαία Δυναμικότητα των Σημείων Παράδοσης που περιλαμβάνονται στο Μητρώο Πελατών και για τα οποία έχει αιτηθεί πρόσβαση ο Χρήστης Διανομής σύμφωνα με τα οριζόμενα στα άρθρα 38 και 39 του Κώδικα, καθώς και των παραδόσεων Φυσικού Αερίου στα Σημεία Παράδοσης.

Ειδικότερα, η εγγύηση προκύπτει με βάσει τους μοναδιαίους Συντελεστές Δυναμικότητας και Ενέργειας, όπως ισχύουν, ανά Κατηγορία Τιμολόγησης, σύμφωνα με τον παρακάτω τύπο:

*Εγγύηση = Εγγύηση Δυναμικότητας + Εγγύηση Ενέργειας*

*Εγγύηση Δυναμικότητας (€) = Συντελεστής Δυναμικότητας1 (€/kWh/h) \* Δεσμευμένη Ωριαία Δυναμικότητα Σημείων Παράδοσης (kWh/h) \* 65 / Αριθμός Ημερών Έτους Αναφοράς*

*Εγγύηση Ενέργειας (€) = Συντελεστής Ενέργειας1 (€/kWh) \* Ετήσια Κατανάλωση Σημείων Παράδοσης2 (KWh) \* Ποσοστό Κατανάλωσης3*

*όπου*

*1: Τιμή συμπεριλαμβανομένου ΦΠΑ*

*2: Για τα μη-Ωρομετρούμενα Σημεία Παράδοσης, σύμφωνα με την παράγραφο 3.5 της Μεθοδολογίας καθορισμού των χαρακτηριστικών κατανάλωσης των Μη Ωρομετρούμενων Τελικών Πελατών και δημιουργίας Τυπικών Καμπυλών Κατανάλωσης Φυσικού Αερίου (Απόφαση ΡΑΕ 125/2018).*

*Για τα Ωρομετρούμενα Σημεία Παράδοσης, η Ετήσια Κατανάλωση είναι η κατανάλωση του προηγούμενου ημερολογιακού έτους. Για τη περίπτωση νέων ωρομετρούμενων καταναλωτών και μέχρι να υπάρχει κατανάλωση για ένα έτος, θα λαμβάνεται υπόψη η ετήσια κατανάλωση που δηλώνεται από τον πελάτη προς τον Διαχειριστή. Σε περίπτωση που εντός του έτους (και πριν κλείσει ένα ημερολογιακό) προκύψει κατανάλωση μεγαλύτερη από τη δηλωθείσα, τότε η μεγαλύτερη θα λαμβάνεται υπόψη στους υπολογισμούς.*

*3: Για τα Μη-Ωρομετρούμενα Σημεία Παράδοσης, λαμβάνεται υπόψη το Ποσοστό της ετήσιας κατανάλωσης φυσικού αερίου που αντιστοιχεί στις πρώτες 65 ημερολογιακές ημέρες του έτους για κάθε ΤΚΚ, όπως αναρτώνται στην ιστοσελίδα του Διαχειριστή.*

*Για τα Ωρομετρούμενα Σημεία Παράδοσης, λαμβάνεται υπόψη το ποσοστό που αντιστοιχεί σε κατανάλωση 65 ημερολογιακών ημερών του έτους.*

1. Η Εγγυητική Επιστολή Πληρωμής και Καλής Εκτέλεσης είναι εκδόσεως τράπεζας που λειτουργεί νομίμως σε χώρα της Ευρωπαϊκής Ένωσης και το περιεχόμενό της είναι σύμφωνο με το υπόδειγμα, το οποίο επισυνάπτεται στο Παράρτημα 3.
2. Η Εγγυητική Επιστολή είναι ανέκκλητη, περιέχει παραίτηση από το δικαίωμα διαιρέσεως και διζήσεως και καταπίπτει σε πρώτη ζήτηση του Διαχειριστή, άνευ τινός ετέρου, και χωρίς να υποχρεούται ο Διαχειριστής να προσδιορίσει ή τεκμηριώσει τους λόγους για τους οποίους ζήτησε την κατάπτωση αυτή.
3. Η εγγύηση αναπροσαρμόζεται κάθε φορά που μεταβάλλεται σε ποσοστό άνω του 10% του ποσού της εγγύησης, όπως αυτό είχε υπολογισθεί σύμφωνα με την τελευταία τροποποίηση της Σύμβασης Χρήσης και ενδεικτικά στις περιπτώσεις αναπροσαρμογής Δεσμευμένης Ωριαίας Δυναμικότητας οποιουδήποτε Σημείου Παράδοσης του Μητρώου Πελατών ή λόγω προσθήκης/αφαίρεσης Σημείου Παράδοσης στο Μητρώο Πελατών. Εντός πέντε (5) εργάσιμων ημερών από την σχετική ειδοποίηση του Διαχειριστή, ο Χρήστης Διανομής υποχρεούται να προσκομίσει νέα Εγγυητική Επιστολή ή τροποποίηση της υφιστάμενης αναφορικά με παράταση ισχύος ή/και μεταβολή ποσού καταβολή χρηματικού ποσού κατ’ αντιστοιχία, έτσι ώστε να καλύπτεται πλήρως το σύνολο του ποσού της Εγγύησης που υπολογίζεται σύμφωνα με την παράγραφο 1 του παρόντος άρθρου. Η παράβαση της υποχρέωσης αυτής εκ μέρους του Χρήστη Διανομής συνιστά σπουδαίο λόγο καταγγελίας της Σύμβασης για τον Διαχειριστή σύμφωνα με την παράγραφο 3 του άρθρου 9 αυτής.
4. Σε περίπτωση επαναλαμβανόμενης, άνω των δύο φορών ετησίως, μη έγκαιρης εκπλήρωσης των οικονομικών υποχρεώσεων του Χρήστη Διανομής όπως ορίζονται στο Άρθρο 4, ο Διαχειριστής θα έχει δικαίωμα να ζητήσει αναπροσαρμογή της Εγγύησης κατ’ ελάχιστον 20% πλέον της ισχύουσας εγγύησης.
5. Σε περίπτωση κατάπτωσης της Εγγυητικής Επιστολής, ο Χρήστης Διανομής υποχρεούται, το αργότερο εντός πέντε (5) εργάσιμων ημερών από την έγγραφη ειδοποίηση του Διαχειριστή, να εκδώσει άμεσα και να παραδώσει στον Διαχειριστή νέα Εγγυητική Επιστολή ή να καταβάλει κατ’ αντιστοιχία το χρηματικό ποσό, προκειμένου να καλύπτεται πλήρως το σύνολο του ποσού της Εγγύησης που υπολογίζεται σύμφωνα με την παράγραφο 2 του παρόντος άρθρου. Η παράβαση της υποχρέωσης αυτής εκ μέρους του Χρήστη Διανομής συνιστά λόγο καταγγελίας της Σύμβασης για τον Διαχειριστή σύμφωνα με την παράγραφο 3 του άρθρου 9 αυτής.
6. Με την επιφύλαξη της παραγράφου 7 κατωτέρω, ο Διαχειριστής, με τη λύση της Σύμβασης Χρήσης κατόπιν καταγγελίας ή αυτομάτως και με την πλήρη και ολοσχερή εκπλήρωση των οικονομικών υποχρεώσεων του Χρήστη Διανομής, κατά τα οριζόμενα στο άρθρο 4 της παρούσας, οφείλει να επιστρέψει την Εγγυητική Επιστολή ή χρηματική εγγύηση ανάλογα, υπό την προϋπόθεση ότι στο μεταξύ δεν έχει συντρέξει λόγος κατάπτωσης αυτής, παρακράτησης ή/και είσπραξης του ποσού αυτού από τον Διαχειριστή.
7. Σε περίπτωση καταγγελίας της Σύμβασης Χρήσης από τον Διαχειριστή λόγω μη εξόφλησης ληξιπρόθεσμων οφειλών, κατά τα οριζόμενα στην παράγραφο 5 του άρθρου 4 της παρούσας, το ποσό της εγγύησης καταπίπτει υπέρ του Διαχειριστή και συμψηφίζεται με το ποσό των ληξιπρόθεσμων οφειλών.

# Άρθρο 9. Λύση – Καταγγελία

1. Οι Συμβαλλόμενοι δύνανται οποτεδήποτε να συμφωνήσουν την από κοινού λύση της Σύμβασης ρυθμίζοντας τις μεταξύ τους εκκρεμότητες.
2. Η Σύμβαση Χρήσης λύεται αυτοδικαίως και άνευ ετέρου τινός:

α) Στην περίπτωση κατά την οποία οποιοδήποτε από τα συμβαλλόμενα μέρη λυθεί ή πτωχεύσει και καθώς και σε περίπτωση ανάκλησης Άδειας Προμήθειας ή Άδεια Διαχείρισης Δικτύου Διανομής οποιουδήποτε συμβαλλομένου ή άλλης άδειας για τη νόμιμη άσκηση της δραστηριότητας του.

β) Με την παραλαβή αιτήματος Χρήστη, σε περίπτωση λύσης των συμβάσεων προμήθειας μεταξύ αυτού και όλων των Τελικών Πελατών του.

γ) Στην περίπτωση που ο Χρήστης δεν είναι πλέον εγγεγραμμένος στο Μητρώο Χρηστών ΕΣΦΑ.

Στην περίπτωση κατά την οποία, είτε ο Διαχειριστής είτε ο Χρήστης Διανομής διαπιστώσει παράβαση των όρων της παρούσας Σύμβασης Χρήσης από μέρους του αντισυμβαλλομένου, επισημαίνει τούτο εγγράφως και αναλυτικώς στον τελευταίο και τάσσει προθεσμία τουλάχιστον επτά (7) εργάσιμων ημερών για να συμμορφωθεί και να εκπληρώσει προσηκόντως τις υποχρεώσεις του. Στην περίπτωση που η ταχθείσα προθεσμία παρέλθει άπρακτη ή το παραβαίνον μέρος δεν συμμορφωθεί με τις σχετικές υποδείξεις, ο αντισυμβαλλόμενος δικαιούται να καταγγείλει μονομερώς την Σύμβαση Χρήσης. Η καταγγελία γίνεται με έγγραφο που επιδίδεται από Δικαστικό Επιμελητή στον αντισυμβαλλόμενο και οι συνέπειές της αρχίζουν από την ημέρα της επίδοσης.

1. Η άσκηση ή μη του δικαιώματος καταγγελίας λόγω παραβίασης των όρων της Σύμβασης Χρήσης δεν επηρεάζει την άσκηση των λοιπών συμβατικών και νόμιμων δικαιωμάτων των μερών, ιδίως τη δικαστική επιδίωξη των οφειλόμενων χρηματικών ποσών.

# Άρθρο 10. Υποχρέωση Εμπιστευτικότητας

1. Οι Συμβαλλόμενοι αναγνωρίζουν ήδη και δεσμεύονται από τον εμπιστευτικό χαρακτήρα:

α) όλων των έγγραφων και στοιχείων, των οποίων έχουν λάβει γνώση ή θα περιέλθουν σε γνώση τους κατά τη διάρκεια της Σύμβασης Χρήσης και τα οποία σχετίζονται με τη Σύμβαση Χρήσης και την εκτέλεση αυτής και

β) των πληροφοριών που ανταλλάσσονται κατά την εκτέλεση της Σύμβασης Χρήσης, αναλαμβάνοντας την υποχρέωση να τα χρησιμοποιούν μόνο για τους σκοπούς της, να μην τα κοινοποιούν εν όλω ή εν μέρει σε τρίτα πρόσωπα. Ιδίως, ο Διαχειριστής απαγορεύεται να κοινοποιεί έγγραφα σε πρόσωπα τα οποία απασχολούνται σε Επιχειρήσεις με τις οποίες συνεργάζεται ή Επιχειρήσεις Φυσικού Αερίου στις οποίες συμμετέχει ή σε επιχειρήσεις συνδεδεμένες με αυτόν, παρά μόνον με την προηγούμενη γραπτή συναίνεση του άλλου Μέρους.

1. Δεν θεωρούνται εμπιστευτικές γενικές πληροφορίες, που αφορούν στη λειτουργία του Δικτύου Διανομής και τους Χρήστες αυτού ή τρίτους, καθώς και κάθε είδους στοιχείο που έχει ήδη νόμιμα δημοσιοποιηθεί ή που δημοσιοποιείται από οιονδήποτε των συμβαλλομένων κατόπιν σχετικής απόφασης / εντολής της ΡΑΑΕΥ.
2. Οι Συμβαλλόμενοι εγγυώνται και λαμβάνουν κάθε μέτρο για την επιβολή στους εργαζόμενους και στους πάσης φύσεως συνεργάτες τους καθώς και στις συνδεδεμένες με αυτούς επιχειρήσεις, στους εργαζόμενους αυτών και στους κάθε φύσεως συνεργάτες αυτών, των ως άνω καθηκόντων πίστης, εχεμύθειας και προστασίας του επαγγελματικού ή εμπορικού απορρήτου.
3. Οι Συμβαλλόμενοι έχουν τις προαναφερόμενες υποχρεώσεις τόσο καθ’ όλη τη διάρκεια της Σύμβασης, όσο και μετά την καθ’ οιονδήποτε τρόπο λήξη αυτής.
4. Ειδικώς συμφωνείται ότι επιτρέπεται η κοινοποίηση των καταναλώσεων ή/και των χρεώσεων διανομής του Σημείου Παράδοσης του Τελικού Πελάτη, κατόπιν σχετικού αιτήματος του Τελικού Πελάτη προς τον Διαχειριστή, για χρονικό διάστημα, το οποίο περιορίζεται από το χρόνο χρήσης του Σημείου Παράδοσης από τον Τελικό Πελάτη και σε κάθε περίπτωση δεν υπερβαίνει τα πέντε (5) έτη.
5. Η υποχρέωση τήρησης εχεμύθειας, δεν ισχύει (α) για πληροφορίες που ήταν αποδεδειγμένα γνωστές σε κάποιον από Συμβαλλόμενους από δικές τους, ανεξάρτητες πηγές, (β) για πληροφορίες που αναπτύσσονται αποδεδειγμένα ανά πάσα στιγμή από κάποιον εκ των Συμβαλλόμενων χωρίς την χρήση εμπιστευτικών πληροφοριών, (γ) πληροφορίες που γνωστοποιήθηκαν σε κάποιον εκ των Συμβαλλόμενων από τρίτο μέρος, το οποίο δεν έλαβε αυτές από τον έτερο Συμβαλλόμενο, είτε άμεσα είτε έμμεσα, και δεν παρέβη κατά τη γνωστοποίησή τους σχετική υποχρέωση εχεμύθειας, και (δ) πληροφορίες που τυχόν ζητηθούν από οποιαδήποτε διοικητική, αστυνομική, φορολογική, δικαστική ή άλλη αρχή, στο πλαίσιο επίσημης έρευνας.

**Άρθρο 11. Κώδικας Δεοντολογίας και Λειτουργική Ανεξαρτησία**

Ο Χρήστης δηλώνει ότι αποδέχεται τα αναγραφόμενα στον Κώδικα Δεοντολογίας του Διαχειριστή και ότι υποχρεούται να συμμορφώνεται με τις αρχές αυτού. Ο Κώδικας Δεοντολογίας του βρίσκεται αναρτημένος στην εταιρική του ιστοσελίδα.

Ο Διαχειριστής υλοποιεί τις δραστηριότητες του, διασφαλίζοντας την Λειτουργική του Ανεξαρτησία και την ισότιμη αντιμετώπιση των Χρηστών του Δικτύου Διανομής και των Τελικών Πελατών.

**Άρθρο 12. Καταπολέμηση της διαφθοράς και της δωροδοκίας.**

1. Ο Χρήστης αναγνωρίζει και αναλαμβάνει την υποχρέωση να λαμβάνει γνώση και να συμμορφώνεται με τους νόμους κατά της διαφθοράς, και, στον βαθμό που τον αφορά, με το Πρότυπο Συμμόρφωσης κατά της Διαφθοράς, την Πολιτική για την Πρόληψη και την Καταπολέμηση της Διαφθοράς και της Δωροδοκίας, το Πρότυπο Συμμόρφωσης περί Ανώνυμων και Επώνυμων Καταγγελιών και τον Κώδικα Δεοντολογίας. Για τον σκοπό αυτό, τα προαναφερθέντα έγγραφα δημοσιεύονται, και είναι διαθέσιμα και εκτυπώσιμα στην επίσημη ιστοσελίδα του Διαχειριστή.
2. Ο Χρήστης δηλώνει ότι έχει υιοθετήσει και εφαρμόζει κατάλληλα μέτρα για την αποτροπή συμπεριφορών ή απόπειρας συμπεριφορών που παραβιάζουν τους νόμους κατά της διαφθοράς εκ μέρους των μελών των εταιρικών οργάνων, των εκπροσώπων, υπαλλήλων, συνεργατών/στελεχών και/ή συμβούλων, και αναλαμβάνει την υποχρέωση να διατηρεί τα εν λόγω μέτρα σε εφαρμογή καθ' όλη τη διάρκεια της Σύμβασης.
3. Κατά την εκτέλεση των δραστηριοτήτων που ορίζονται στη Σύμβαση, ο Χρήστης αναλαμβάνει την υποχρέωση να απέχει και να διασφαλίζει ότι τα μέλη των εταιρικών οργάνων, οι εκπρόσωποι, υπάλληλοι, συνεργάτες και σύμβουλοί του απέχουν από τα ακόλουθα, εκτός εάν έχει προηγηθεί ενημέρωση του Διαχειριστή και έγγραφη συγκατάθεσή του:
4. από κάθε επαφή και/ή οργάνωση/συμμετοχή σε συναντήσεις με δημόσιους λειτουργούς, εκτός όσων είναι απαραίτητες για την εκτέλεση των δραστηριοτήτων που καλύπτονται από τη σύμβαση,
5. από την παροχή, προσφορά, δωρεά, καταβολή ή/και υπόσχεση χρημάτων, αμοιβών, αποζημιώσεων ή/και άλλων παροχών (συμπεριλαμβανομένων δώρων, ψυχαγωγίας, ταξιδίων ή οποιουδήποτε άλλου ωφελήματος, ακόμη και μικρής αξίας ή μη οικονομικής φύσεως): (i) σε Δημόσιο Λειτουργό ή σε οποιοδήποτε ιδιωτικό πρόσωπο, (ii) σε Προσωπικό του Διαχειριστή, της ΔΕΠΑ Υποδομών ή/και Προσωπικό του Ομίλου Italgas, σε Μέλη της Οικογένειάς του και/ή σε οποιοδήποτε νομικό πρόσωπο συνδέεται με αυτούς, εκτός των ορίων του Κώδικα Δεοντολογίας και του Προτύπου Συμμόρφωσης κατά της Διαφθοράς,
6. από την εξουσιοδότηση οποιουδήποτε προσώπου να εκτελεί τις συμπεριφορές που αναφέρονται στις προηγούμενες περιπτώσεις α και β,
7. από την ανάθεση της εκτέλεσης των δραστηριοτήτων που εμπίπτουν στο πεδίο εφαρμογής της παρούσας Σύμβασης σε υπεργολάβους, εκτός εάν έχει προηγηθεί έγγραφη συγκατάθεση του Διαχειριστή. Σε περίπτωση πρότερης έγγραφης εξουσιοδότησης από τον Διαχειριστή, ο Χρήστης οφείλει να λάβει από τους προαναφερόμενους υπεργολάβους την έγγραφη δέσμευσή τους περί συμμόρφωσης με όλες τις διατάξεις της παρούσας ρήτρας, πριν από την έναρξη των δραστηριοτήτων. Εξυπακούεται ότι, σε αντίθετη περίπτωση, ο Χρήστης θα είναι πλήρως υπεύθυνος, σύμφωνα με το άρθρο 415 του Ελληνικού Αστικού Κώδικα, για οποιαδήποτε συμπεριφορά των προαναφερθέντων υπεργολάβων και που συνιστά παράβαση της παρούσας Ρήτρας,
8. από τη σύναψη συμφωνιών απευθείας με μέλη του Προσωπικού του Διαχειριστή, της ΔΕΠΑ Υποδομών ή/και Προσωπικού του Ομίλου Italgas, μέλη της οικογένειάς του και/ή νομικό πρόσωπο που συνδέεται με αυτά.
9. Σε περίπτωση που ο Χρήστης είναι δημόσιος φορέας, οι διατάξεις των παραγράφων 4(α) και 4(β) παραμένουν ανεφάρμοστες και περιορίζονται στις επαφές με δημόσιους λειτουργούς που είναι αναγκαίες για την εκτέλεση δημόσιων δραστηριοτήτων θεσμικού χαρακτήρα του ίδιου του φορέα και για την εκτέλεση της σύμβασης.
10. Ο Χρήστης αναλαμβάνει την υποχρέωση να ενημερώνει αμέσως τον Διαχειριστή για οιοδήποτε αίτημα, απόπειρα υποβολής αιτήματος, συμπεριφορά, μεταφορά ή υπόσχεση έλαβε ή για την οποία έλαβε γνώση κατά παράβαση των νόμων κατά της διαφθοράς, του Προτύπου Συμμόρφωσης κατά της Διαφθοράς, της Πολιτικής για την Πρόληψη και την Καταπολέμηση της Διαφθοράς ή/και του Κώδικα Δεοντολογίας, συμπεριλαμβανομένων, ενδεικτικά και όχι περιοριστικά, των εξής:
11. οιοδήποτε αίτημα ή απόπειρα υποβολής αιτήματος για χρήματα, αμοιβές, αποζημιώσεις ή άλλα οφέλη (συμπεριλαμβανομένων δώρων, διασκεδάσεων, ταξιδίων ή οποιουδήποτε άλλου ωφελήματος, ακόμη και μικρής αξίας ή μη οικονομικού χαρακτήρα) που λαμβάνει Δημόσιος Λειτουργός, οποιοσδήποτε ιδιώτης, καθώς και οποιοδήποτε μέλος του Προσωπικού του Διαχειριστή, της ΔΕΠΑ Υποδομών ή/και Προσωπικού του Ομίλου Italgas, μέλη της οικογένειάς τους και/ή εταιρείες που συνδέονται με αυτά, σχετικά με (σιωπηρά ή ρητά) τις δραστηριότητες που εμπίπτουν στο πεδίο εφαρμογής της Σύμβασης,
12. οιοδήποτε δώρο, ψυχαγωγία, ταξίδι ή άλλο όφελος, ακόμη και μη οικονομικό, υπέρ μελών του Προσωπικού του Διαχειριστή, της ΔΕΠΑ Υποδομών ή/και Προσωπικού του Ομίλου Italgas, μελών της οικογένειάς τους ή/και εταιρειών που συνδέονται με αυτά,
13. από οιονδήποτε διαμεσολαβητή (broker)/εμπορικό σύμβουλο που χρησιμοποιείται από τον Χρήστη με σκοπό τη διατήρηση διαρκών σχέσεων με το Προσωπικό του Διαχειριστή, της ΔΕΠΑ Υποδομών ή/και το Προσωπικό του Ομίλου Italgas ή/και τη διευκόλυνση του κλεισίματος συναλλαγών με τους ανωτέρω,
14. οιαδήποτε υπόσχεση/προσφορά/καταβολή (ή απόπειρα καταβολής) χρημάτων, αμοιβών, αποζημιώσεων και άλλων παροχών για λόγους αβρότητας (συμπεριλαμβανομένων δώρων, διασκεδάσεων, ταξιδίων ή οποιουδήποτε άλλου οφέλους, ακόμη και μικρής αξίας ή μη οικονομικής αξίας) που έλαβε ο Χρήστης (ή τα μέλη των εταιρικών του οργάνων, οι υπάλληλοι, συνεργάτες, σύμβουλοι και Μέλη της Οικογένειάς του) από Μέλη του Προσωπικού του Διαχειριστή, της ΔΕΠΑ Υποδομών ή/και Προσωπικό του Ομίλου Italgas ή Μέλη της Οικογένειάς τους ή εταιρείες που συνδέονται με αυτά, σχετικά με (σιωπηρά ή ρητά) τις δραστηριότητες που εμπίπτουν στο αντικείμενο της Σύμβασης και δεν προβλέπονται από αυτή.

Οι κοινοποιήσεις που αναφέρονται στην παρούσα ρήτρα αποστέλλονται μέσω των διαύλων υποβολής αναφορών, όπως αυτοί επισημαίνονται στον προαναφερθέντα δικτυακό τόπο του Διαχειριστή, σύμφωνα με το Πρότυπο Συμμόρφωσης περί ανώνυμων και επώνυμων καταγγελιών.

1. Σε περίπτωση που ο Διαχειριστής έχει βάσιμες υποψίες ότι η παρούσα ρήτρα έχει παραβιαστεί, ο Χρήστης υποχρεούται να επιτρέψει στον Διαχειριστή και/ή στον ελεγκτή που έχει ορίσει ο τελευταίος για το σκοπό αυτό, να διενεργήσει ελέγχους (ακόμη και σε έγγραφα και λογιστικά αρχεία) σχετικά με την ορθή τήρηση της παρούσας Ρήτρας.
2. Τα Μέρη συμφωνούν ότι η μη συμμόρφωση, έστω και μερική, προς τις διατάξεις της παρούσας ρήτρας συνιστά σοβαρή παραβίαση της παρούσας συμφωνίας και νομιμοποιεί την άμεση καταγγελία της σύμφωνα με το άρθρο 672 του ελληνικού Αστικού Κώδικα. Με την επιφύλαξη του δικαιώματός της να καταγγείλει τη Σύμβαση, ο Διαχειριστής δικαιούται επίσης να αναστείλει την εκτέλεση της Σύμβασης ή να υπαναχωρήσει μονομερώς από τη Σύμβαση, ακόμη και κατά τη διάρκεια της υλοποίησής της, εάν υπάρχουν πληροφορίες ή ειδήσεις - και από τα μέσα μαζικής ενημέρωσης - που θα οδηγούσαν ευλόγως στο συμπέρασμα ότι δεν έχουν τηρηθεί οι διατάξεις της παρούσας ρήτρας. Η άσκηση των προαναφερόμενων δικαιωμάτων βαρύνει τον Χρήστη ο οποίος υποχρεούται να αποκαταστήσει κάθε ζημία, οικονομική και μη, και ενδεικτικά, ο Χρήστης υποχρεούται να αποζημιώσει τον Διαχειριστή για όλες τις δαπάνες και τα έξοδα που απορρέουν ή προκύπτουν από την παράβαση ή τη μη συμμόρφωση κατά τα ανωτέρω. Επιπλέον, ο Χρήστης ευθύνεται για κάθε ζημιογόνο γεγονός ή ζημιογόνο συνέπεια ή ζημία οποιασδήποτε φύσης προκαλείται σε τρίτους από τη μη συμμόρφωση με την παρούσα ρήτρα και υποχρεούται να αποζημιώσει και να καταστήσει αβλαβή τον Διαχειριστή από τυχόν αγωγές, αιτήματα, αξιώσεις τρίτων που απορρέουν από την εν λόγω μη συμμόρφωση ή παράβαση.

**Άρθρο 13. Καταπολέμηση της νομιμοποίησης εσόδων από παράνομες δραστηριότητες**

1. Ο Διαχειριστής δηλώνει ότι εφαρμόζει τις γενικές αρχές που προβλέπονται στους ελληνικούς Νόμους 4557/2018 και 4816/2021 και ότι αναλαμβάνει την υποχρέωση να συνεργάζεται ενεργά (π.χ. με την καταγγελία ύποπτων συναλλαγών, τη διατήρηση εγγράφων, τον εσωτερικό έλεγχο) για την αποτροπή ή την πρόληψη πράξεων νομιμοποίησης εσόδων από παράνομες δραστηριότητες ή χρηματοδότησης της τρομοκρατίας.
2. Η νομιμοποίηση εσόδων από παράνομες δραστηριότητες δεν παύει να υφίσταται, ακόμη και αν οι παράνομες δραστηριότητες που δημιούργησαν τα προς νομιμοποίηση περιουσιακά στοιχεία έλαβαν χώρα σε άλλο κράτος μέλος της ΕΕ ή σε τρίτη χώρα. Η γνώση, η πρόθεση ή ο σκοπός που αποτελούν νομική προϋπόθεση των πράξεων που αναφέρονται στο σημείο 2, μπορούν να συναχθούν από αντικειμενικές πραγματικές περιστάσεις.
3. Ο Χρήστης δηλώνει ότι γνωρίζει τους ισχύοντες κανόνες για την καταπολέμηση της χρήσης του χρηματοπιστωτικού συστήματος με σκοπό τη νομιμοποίηση εσόδων από εγκληματικές δραστηριότητες και τη χρηματοδότηση της τρομοκρατίας κατά τα αναφερόμενα στους ελληνικούς Νόμους 4557/2018 και 4816/2021.
4. Ο Χρήστης δηλώνει - με αποκλειστική του ευθύνη και σύμφωνα με τις διατάξεις της ισχύουσας σχετικής νομοθεσίας - ότι δεν έχει καταδικαστεί ή εμπλακεί σε διαδικασίες σχετικές με νομιμοποίηση εσόδων από παράνομες δραστηριότητες ή χρηματοδότηση της τρομοκρατίας.
5. Τα Μέρη συμφωνούν ότι η μη συμμόρφωση με το καθεστώς που ορίζεται στο παρόν Εδάφιο ή η μη γνωστοποίηση πραγματικών περιστάσεων που θα απαιτούσαν τροποποίηση των δηλώσεων του Χρήστη συνιστά παραβίαση της Σύμβασης- κατά συνέπεια, ο Διαχειριστής θα έχει το δικαίωμα να καταγγείλει τη Σύμβαση σύμφωνα με τη Ρήτρα "Καταγγελία της Σύμβασης", εάν επιβληθεί στον Χρήστη ποινική καταδίκη - πρωτοδίκως ή άλλως, για οποιοδήποτε από τα ποινικά αδικήματα που σχετίζονται με τη νομιμοποίηση εσόδων από παράνομες δραστηριότητες ή τη χρηματοδότηση της τρομοκρατίας κατά τα προβλεπόμενα στους ελληνικούς Νόμους 4557/2018 και 4816/2021, με την επιφύλαξη του δικαιώματος του Διαχειριστή να αξιώσει αποζημίωση για ζημίες.

**Άρθρο 14. Πολιτική προστασίας προσωπικών δεδομένων**

1. Οι Συμβαλλόμενοι επεξεργάζονται τα δεδομένα προσωπικού χαρακτήρα (στο εξής

«Προσωπικά Δεδομένα») που ανταλλάσσονται στο πλαίσιο της παρούσας Σύμβασης Χρήσης σύμφωνα με τις διατάξεις της ισχύουσας νομοθεσίας και σήμερα με αυτές του Κανονισμού 2016/679/ΕΕ (στο εξής «Γενικός Κανονισμός») για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και το ν.4624/2019.

1. Προσωπικά Δεδομένα που βρίσκονται στην κατοχή των Συμβαλλομένων γίνονται αντικείμενο επεξεργασίας κατά την έννοια του Γενικού Κανονισμού στο βαθμό που είναι απαραίτητο για την εκτέλεση της Σύμβασης Χρήσης. Δεν διαβιβάζονται, αποκαλύπτονται ή κοινοποιούνται σε τρίτους ούτε τυγχάνουν οποιασδήποτε άλλης επεξεργασίας για σκοπούς άλλους από την εκτέλεση της Σύμβασης Χρήσης, εξαιρουμένων των περιπτώσεων νόμιμης υποχρέωσης ή ρητής προς τούτο συναίνεσης από το Υποκείμενο των Δεδομένων.
2. Το Υποκείμενο των Δεδομένων έχει όλα τα δικαιώματα που προβλέπονται στις ισχύουσες διατάξεις και σήμερα στα άρθρα 12-23 του Γενικού Κανονισμού, ιδίως δικαίωμα πρόσβασης σε αυτά, υποχρεούται δε σε επικαιροποίησή τους και σε γνωστοποίηση αμελλητί στο άλλο Συμβαλλόμενο Μέρος κάθε μεταβολής αυτών.
3. Αμφότεροι οι Συμβαλλόμενοι δηλώνουν ότι, θα λάβουν κάθε απαραίτητο τεχνικό και οργανωτικό μετρό ώστε να μην θίγονται, παραβιάζονται ή τίθενται σε κίνδυνο τα δικαιώματα και οι ελευθερίες των φυσικών προσώπων και θα διασφαλίζεται η προστασία των δεδομένων προσωπικού χαρακτήρα έναντι οιασδήποτε πράξης υπαλλήλου, συνεργάτη καθ’ οιονδήποτε τρόπο ή υπαλλήλου του συνεργάτη ή/και του υπεργολάβου επεξεργασίας, ο οποίος μπορεί να έχει πρόσβαση στα προσωπικά δεδομένα των υποκειμένων, διασφαλίζοντας σε κάθε περίπτωση ότι η πρόσβαση περιορίζεται αυστηρά στα άτομα εκείνα που πρέπει να γνωρίζουν και να έχουν πρόσβαση στα προσωπικά δεδομένα, τα οποία είναι απολύτως απαραίτητα για τους σκοπούς της Σύμβασης Χρήσης και να συμμορφώνονται με το ισχύον νομοθετικό πλαίσιο των καθηκόντων του συγκεκριμένου ατόμου, εξασφαλίζοντας, παράλληλα, ότι όλα αυτά τα άτομα υπόκεινται σε υποχρεώσεις εμπιστευτικότητας ή υπόκεινται στην τήρηση επαγγελματικού απορρήτου.
4. Ειδικά ο Διαχειριστής για την εκπλήρωση των υποχρεώσεών του από την παρούσα Σύμβαση Χρήσης επεξεργάζεται, δηλαδή συλλέγει, αποθηκεύει και χρησιμοποιεί, Προσωπικά Δεδομένα, σύμφωνα με τον Γενικό Κανονισμό και την πολιτική προστασίας προσωπικών δεδομένων του.
5. Σε περίπτωση διαμοιρασμού ή από κοινού επεξεργασίας Προσωπικών Δεδομένων, μεταξύ των Συμβαλλομένων, αμφότεροι οι Συμβαλλόμενοι δεσμεύονται να συνάψουν την σχετική σύμβαση που θα απαιτηθεί, σύμφωνα με τα οριζόμενα στις διατάξεις του Γενικού Κανονισμού (ΕΕ) 2016/679.
6. Κάθε διαβίβαση των Προσωπικών Δεδομένων σε τρίτες χώρες ή διεθνείς οργανισμούς θα γίνεται μόνο στο βαθμό που η διαβίβαση αυτή επιτρέπεται και πραγματοποιείται σύμφωνα με το ισχύον νομοθετικό πλαίσιο.

**Άρθρο 15. Εφαρμοστέο Δίκαιο − Επίλυση Διαφορών – Δωσιδικία**

1. Η Σύμβαση Χρήσης διέπεται από το Ελληνικό δίκαιο και κάθε διαφορά που ανακύπτει από την εφαρμογή και για την ερμηνεία της ή με αφορμή τη σύμβαση αυτή επιλύεται σύμφωνα με την κείμενη Ελληνική νομοθεσία.

Οι Συμβαλλόμενοι αναλαμβάνουν την υποχρέωση καταβολής κάθε δυνατής προσπάθειας για τη φιλική διευθέτηση διαφορών που προκύπτουν κατά την εκτέλεση της Σύμβασης Χρήσης. Για το σκοπό αυτό, κάθε Συμβαλλόμενος μπορεί να κοινοποιεί στον άλλο, πρόσκληση για φιλική διευθέτηση διαφοράς. Εντός προθεσμίας τριών (3) ημερών από την αποδεικνυόμενη περιέλευση της πρόσκλησης στον Συμβαλλόμενο στον οποίο απευθύνεται, οι Συμβαλλόμενοι ορίζουν και γνωστοποιούν αμοιβαία τους εκπροσώπους τους για τη διευθέτηση και διαπραγματεύονται με καλή πίστη και σύμφωνα με τα συναλλακτικά ήθη για την διευθέτηση της διαφοράς. Η διαδικασία διευθέτησης διαφοράς ολοκληρώνεται σε χρονικό διάστημα τριάντα (30) ημερών από την αποστολή πρόσκλησης για φιλική διευθέτηση και το αποτέλεσμα της διαπραγμάτευσης αυτής δεσμεύει τους Συμβαλλόμενους. Η διαδικασία διευθέτησης διεξάγεται στην Ελληνική γλώσσα.

1. Σε περίπτωση μη επίλυσης της διαφοράς με τη διαδικασία της φιλικής διαπραγμάτευσης, τα μέρη δύνανται να παραπέμπουν τη διαφορά στη ΡΑΑΕΥ είτε μέσω της διαδικασίας καταγγελίας βάσει του άρθρου 34 του ν. 4001/2011, είτε για την επίλυσή της μέσω Διαιτησίας, σύμφωνα με τις διατάξεις του άρθρου 37 του ν. 4001/2011 και του Κανονισμού Διαιτησίας της ΡΑΑΕΥ.
2. Για τη δικαστική επίλυση διαφορών που ανακύπτουν από την εφαρμογή των διατάξεων του παρόντος Κώδικα αρμόδια είναι τα Ελληνικά Δικαστήρια των Αθηνών.

# Άρθρο 16. Τροποποιήσεις Σύμβασης Χρήσης

1. Οι όροι της Σύμβασης Χρήσης τροποποιούνται μόνο με απόφαση της ΡΑΑΕΥ. Οι Συμβαλλόμενοι αναγνωρίζουν ότι το κανονιστικό πλαίσιο διέπει εφεξής τη Σύμβαση Χρήσης και οφείλουν να αναπροσαρμόσουν την παρούσα εντός προθεσμίας ενός μηνός ή εντός της προθεσμίας που τυχόν θα προβλέπεται στις νέες διατάξεις.
2. Σε περίπτωση που ένα ή περισσότερα από τα προσκομιζόμενα έγγραφα του Παραρτήματος Ι τροποποιηθούν, ανακληθούν ή παύσει η ισχύς τους, ο Συμβαλλόμενος Χρήστης Διανομής υποχρεούται να προσκομίσει άμεσα στον Διαχειριστή τα επικαιροποιημένα νομιμοποιητικά έγγραφα.
3. Τα ανωτέρω έγγραφα παράγουν έννομες συνέπειες για τους σκοπούς της παρούσας Σύμβασης Χρήσης από την 12η μεσημβρινή ώρα της επόμενης εργάσιμης ημέρας από την τεκμηριωμένη περιέλευσή τους σε γνώση του Διαχειριστή. Έως το ανωτέρω χρονικό σημείο, ο Χρήστης Διανομής εξακολουθεί να δεσμεύεται από τα πρόσωπα που αναφέρονται στα προγενέστερα νομίμως υποβληθέντα έγγραφα ακόμη κι αν η ανάκληση, τροποποίηση ή παύση της ισχύος τους έχουν νομίμως δημοσιευθεί κατά τις εκάστοτε κείμενες διατάξεις. Με την προσκόμιση των νέων εγγράφων, ο Χρήστης Διανομής υποχρεούται να συνυποβάλλει βεβαίωση του νόμιμου εκπροσώπου του περί του ότι τα λοιπά, ήδη υποβληθέντα νομιμοποιητικά έγγραφα παραμένουν σε ισχύ και δεν έχουν τροποποιηθεί ή ανακληθεί.
4. Στην περίπτωση τροποποίησης του υποδείγματος της Εγγυητικής Επιστολής θα συντάσσεται και θα υπογράφεται από τα δύο μέρη αντίστοιχο προσάρτημα.

# Άρθρο 17. Τελικοί Όροι

1. Αμφότερα οι Συμβαλλόμενοι δηλώνουν ότι έχουν λάβει γνώση και αποδέχονται ανεπιφύλακτα τα οριζόμενα στο Νόμο, στον Κώδικα, τον Κανονισμό Τιμολόγησης, τον Κανονισμό Μετρήσεων, καθώς και στις διατάξεις της σχετικής κείμενης νομοθεσίας, καθώς και ότι οι όροι της Σύμβασης Χρήσης αποτελούν την πλήρη και μόνη συμφωνία με το ίδιο αντικείμενο μεταξύ των Συμβαλλόμενων και υπερισχύουν κάθε άλλης προηγούμενης γραπτής ή προφορικής συμφωνίας με το ίδιο αντικείμενο. Οι Συμβαλλόμενοι δηλώνουν ότι η Σύμβαση Χρήσης είναι απόλυτα δεσμευτική ως προς όλους τους όρους και τα Παραρτήματα αυτής, τους οποίους αναγνωρίζουν στο σύνολό τους ως ουσιώδεις.
2. Οι Συμβαλλόμενοι αναλαμβάνουν την υποχρέωση να ενεργούν σύμφωνα με την καλή πίστη, όσον αφορά την εκπλήρωση των υποχρεώσεων που απορρέουν από τη Σύμβαση Χρήσης και να λαμβάνουν όποια μέτρα είναι αναγκαία για την υλοποίησή της.
3. Η μη άσκηση εκ μέρους οιουδήποτε Συμβαλλόμενου μέρους οιουδήποτε εκ των παρεχόμενων από τη Σύμβαση Χρήσης δικαιωμάτων του σε καμία περίπτωση δεν ισοδυναμεί με παραίτηση του Συμβαλλόμενου από το αντίστοιχο δικαίωμα, του τελευταίου δικαιούμενου να αξιώσει ανά πάσα στιγμή την εκπλήρωση των όρων της Σύμβασης Χρήσης.
4. Οποιαδήποτε επίδοση ή κοινοποίηση εγγράφου σχετικού με τη Σύμβαση Χρήσης, κατά τη διάρκεια της ισχύος της, μετά τη λήξη ή τη με οποιονδήποτε τρόπο λύση της, θα γίνεται στις δηλωθείσες διευθύνσεις και τους εκπροσώπους των Συμβαλλόμενων, σύμφωνα με το Παράρτημα 1. Σε περίπτωση μεταβολής της διεύθυνσης οιουδήποτε Συμβαλλόμενου, το τελευταίο υποχρεούται να γνωστοποιήσει στον αντισυμβαλλόμενό του την εν λόγω αλλαγή της διευθύνσεώς του, άλλως η κατά τα ανωτέρω επίδοση ή κοινοποίηση εγγράφου σχετικού με τη Σύμβαση Χρήσης γίνεται εγκύρως στην αναγραφόμενη στην αρχή της Σύμβασης Χρήσης διεύθυνση του οικείου Συμβαλλόμενου. Σε περίπτωση που για οιονδήποτε λόγο ελλείπει ή αντικαθίσταται εκπρόσωπος Συμβαλλόμενου, ο Συμβαλλόμενος αυτός οφείλει να γνωστοποιήσει στον αντισυμβαλλόμενό του τον αντικαταστάτη του.

|  |
| --- |
| **ΟΙ ΣΥΜΒΑΛΛΟΜΕΝΟΙ** |
| **Για τον Διαχειριστή** «…………………………………» | **Για τον Χρήστη Διανομής**«…………………………………» |
| Ο νόμιμος εκπρόσωπος,……………………….………………………. (σφραγίδα με εταιρική επωνυμία) | Ο νόμιμος εκπρόσωπος,……………………….………………………. (σφραγίδα με εταιρική επωνυμία) |

# ΠΑΡΑΡΤΗΜΑ 1 –

**ΕΝΤΥΠΟ ΑΙΤΗΣΗ ΣΥΜΒΑΣΗΣ ΧΡΗΣΗΣ**

(σύμφωνα με την παρ. 7 του άρθρου 37 του Κώδικα)

|  |  |
| --- | --- |
| **ΑΙΤΗΣΗ ΣΥΜΒΑΣΗΣ ΧΡΗΣΗΣ**Του ...........………....................έδρα……………………………….......Οδός ……………. Αριθμός ...............ΑΦΜ ……………………….…………ΔΟΥ……………………………….που εκπροσωπείται για την υποβολή της παρούσας δυνάμει του……………………………………… από τον/ την………………………………… κάτοικο…………………………………… Αριθμ. ΑΔΤ……………………........................που εκδόθηκε από………………………………. την………………………… Τηλέφωνα επικοινωνίας:……………………………………… Fax……………………………………. E-mail………………………………… *(τόπος)**……………*…………………………… *(ημερομηνία)*………………………………………. | **ΠΡΟΣ ΤΟΝ ΔΙΑΧΕΙΡΙΣΤΗ ΤΟΥ ΔΙΚΤΥΟΥ ΔΙΑΝΟΜΗΣ**Λαμβάνοντας υπόψη τις διατάξεις του ν. 4001/2011, όπως ισχύει (εφεξής ο «Νόμος) και του Κώδικα (ΦΕΚ Β’3726/12.08.2021), όπως ισχύει (εφεξής ο «Κώδικας») και την υπ’ αρ. …… Απόφαση ΡΑΑΕΥ «Έγκριση Πρότυπης Σύμβασης Χρήσης Δικτύου Διανομής Φυσικού Αερίου» με την παρούσα:Α. Δηλώνω ότι η εταιρεία που εκπροσωπώ είναι εγγεγραμμένη στο Μητρώο Χρηστών ΕΣΦΑ.Β. Δηλώνω ότι η εταιρεία την οποία εκπροσωπώ έχει δικαίωμα πρόσβασης στο Δίκτυο Διανομής Φυσικού Αερίου σύμφωνα με τις κείμενες διατάξεις και,Γ. Αιτούμαι τη σύναψη Σύμβασης Χρήσης Δικτύου Διανομής Φυσικού Αερίου.Για το σκοπό αυτό υποβάλλονται συνημμένα τα ακόλουθα έγγραφα και στοιχεία:1. ……………………………………………......2. ……………………………………………......3. ……………………………………………......4. ……………………………………………......5. ……………………………………………......Με τιμή**…………………….***(ονοματεπώνυμο, ιδιότητα, υπογραφή και σφραγίδα)* |

Σχετικά με την υπ’ αρ Αίτηση Σύμβασης Χρήσης, συμφωνούνται τα ακόλουθα:

**Εξουσιοδοτημένοι εκπρόσωποι των Συμβαλλομένων για την διαχείριση της Σύμβασης Χρήσης Δικτύου Διανομής:**

|  |
| --- |
| * Για το ΔΙΑΧΕΙΡΙΣΤΗ
 |
| Ονοματεπώνυμο | : | ……………………………………………………………. |
| Διεύθυνση | : | ……………………………………………………………. |
| Ταχ. Κώδικας | : | ……………………………………………………………. |
| Τηλέφωνο | : | ……………………………………………………………. |
| Fax | : | ……………………………………………………………. |
| E-mail | : | ……………………………………………………………. |
| * Για το ΧΡΗΣΤΗ ΔΙΑΝΟΜΗΣ
 |
| Ονοματεπώνυμο | : | ……………………………………………………………. |
| Διεύθυνση | : | ……………………………………………………………. |
| Ταχ. Κώδικας | : | ……………………………………………………………. |
| Τηλέφωνο | : | ……………………………………………………………. |
| Fax | : | ……………………………………………………………. |
| E-mail | : | ……………………………………………………………. |

|  |  |
| --- | --- |
| **Για τον Διαχειριστή** | **Για τον Χρήστη Διανομής** |
| (Υπογραφή) | (Υπογραφή) |
| (Ονοματεπώνυμο) | (Ονοματεπώνυμο) |
|  |  |

# ΠΑΡΑΡΤΗΜΑ 2

**ΜΗΤΡΩΟ ΠΕΛΑΤΩΝ ΤΟΥ ΧΡΗΣTΗ ΔΙΑΝΟΜΗΣ**

(σύμφωνα με την παρ. (i)(ια) του άρθρου 37 του Κώδικα )

|  |  |
| --- | --- |
|  | **ΜΗ ΩΡΟΜΕΤΡΟΥΜΕΝΑ ΣΗΜΕΙΑ ΠΑΡΑΔΟΣΗΣ** |
| Α/Α | ΗΚΑΣΠ | Κατηγορία: | Δεσμευμένη Ωριαία Δυναμικότητα Σημείου Παράδοσης [κWh/ώρα] | Σημείο Εισόδου | Ημ/νία Έναρξης Ισχύος |
|  |  |  |  |  |  |
|  | **ΩΡΟΜΕΤΡΟΥΜΕΝΑ ΣΗΜΕΙΑ ΠΑΡΑΔΟΣΗΣ** |
| Α/Α | ΗΚΑΣΠ | Κατηγορία: | Δεσμευμένη Ωριαία Δυναμικότητα Σημείου Παράδοσης [κWh/ώρα] | Σημείο Εισόδου | Ημ/νία Έναρξης Ισχύος |
|  |  |  |  |  |  |

**ΠΑΡΑΡΤΗΜΑ 3 ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ**

(σύμφωνα με την παρ. (ii)(ια) του άρθρου 37 του Κώδικα )

|  |  |
| --- | --- |
| Πρoς: | ΑΡΙΘΜ................ |
|  | ΕURO:#. ,….€ |
|  | Αθήνα,.............../ /20…. |

Κύριοι,

Σε σχέση με την υπ’ αριθμ. ……… της ……… Σύμβαση Χρήσης Δικτύου Διανομής Φυσικού Αερίου μεταξύ της ανώνυμης εταιρείας με την επωνυμία «ΕΤΑΙΡΕΙΑ ΔΙΑΝΟΜΗΣ ΑΕΡΙΟΥ» και το διακριτικό τίτλο «», (ο ΔΙΑΧΕΙΡΙΣΤΗΣ) και του/της με την

επωνυμία «………………..» και το διακριτικό τίτλο «……….» (ο ΧΡΗΣΤΗΣ) και κατόπιν εντολής του ΧΡΗΣΤΗ: «… ».

Eγγυόμαστε ρητά ανέκκλητα και ανεπιφύλακτα υπέρ της εταιρείας με

την επωνυμία «………………..», …………………………, ………………………….., να πληρώσουμε σε εσάς, παραιτoύμεvoι δια της παρούσης ρητά και ανεπιφύλακτα κάθε εvστάσεως, δικαιώματoς διαιρέσεως και διζήσεως ως και των δικαιωμάτων μας εκ των άρθρων 853, 856, 866, 867 και 868 τoυ Ελληvικoύ Αστικoύ Κώδικα oποιοδήποτε ποσό και μέχρι του ποσού των …………………….. Ευρώ (………….,….€), για την εμπρόθεσμη εξόφληση από την ανωτέρω εταιρεία οφειλών εκ των παρεχομένων από την εταιρεία σας εκάστοτε Υπηρεσιών Διανομής προς αυτήν, όπως αυτές προκύπτουν κατά εκτέλεση της ως άνω Σύμβασης Χρήσης Δικτύου Διανομής Φυσικού Αερίου, ως και οποιασδήποτε άλλης απαίτησής σας κατ’ αυτής (έξοδα, πλέον τόκων των απαιτήσεων αυτών κλπ) καθώς και για την τήρηση όλων εν γένει των υποχρεώσεων του **Χρήστη** «**………………..…..**» έναντι της εταιρείας σας που απορρέουν από τη μεταξύ μας αναφερομένη παραπάνω Σύμβαση Όρων Πρόσβασης στα Δίκτυα Διανομής Φυσικού Αερίου, όπως προβλέπεται στη Σύμβαση Χρήσης και της εμπροθέσμου εξοφλήσεως όλων των οφειλών του **Χρήστη** «**……………...**» που προκύπτουν από την εκτέλεση της προαναφερόμενης Σύμβασης Χρήσης.

Το παραπάνω ποσό τηρούμε στη διάθεσή σας και θα το καταβάλλουμε χωρίς καμία απολύτως αντίρρηση και απροφάσιστα, ολόκληρο ή μέρος αυτού, ανάλογα με την περίπτωση ολικού ή μερικού καταλογισμού, εκ μέρους σας της εγγυήσεως αυτής σε βάρος της ανωτέρω εταιρείας υπέρ της οποίας δόθηκε, μέσα σε τρείς (3) εργάσιμες ημέρες από τότε που θα λάβουμε την έγγραφη ειδοποίησή σας ότι ο **Χρήστης** «**…………….…**» παραβίασε οποιαδήποτε υποχρέωσή του προς την εταιρεία σας που απορρέει από τη μεταξύ σας Σύμβαση Χρήσης, ιδίως ότι η οφειλή αναφορικά με την οποία δόθηκε η παραπάνω εγγύηση, δεν πληρώθηκε εμπρόθεσμα, ολόκληρη ή μέρος αυτής. Εντός πέντε (5) ημερών από την εκ μέρους μας καταβολή του ανωτέρω ποσού θα επιστρέψετε την παρούσα εγγυητική επιστολή.

Σε περίπτωση που μέρος μόνον της οφειλής, υπέρ της οποίας δίδεται η παρούσα εγγύηση δεν εξοφληθεί εμπρόθεσμα και εμφανίσετε την παρούσα σύμφωνα με τα παραπάνω προς μερική καταβολή, τότε αφού καταβάλλουμε το αιτούμενο ποσό θα τροποποιήσουμε την παρούσα εγγυητική επιστολή μας η οποία θα συνεχίσει να ισχύει έκτοτε για το υπολειπόμενο ποσό που αυτή καλύπτει.

Η παρoύσα Εγγυητική Επιστoλή μας ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζα μας απαλλαγμένη από κάθε σχετική υποχρέωση εγγυοδοσίας μας.

Βεβαιώνουμε επίσης ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λ.π. εγγυητικών επιστολών, συμπεριλαμβανομένης και της παρούσης, δεν υπερβαίνει το για την Τράπεζά μας καθορισμένο σχετικώς από το Νόμο ανώτατο όριο παροχής εγγυήσεων.

Με τιμή,

..................................

ΤΡΑΠΕΖΑ...................

# ΠΑΡΑΡΤΗΜΑ 4

**ΠΙΝΑΚΑΣ ΜΕΓΙΣΤΗΣ ΩΡΙΑΙΑΣ ΔΥΝΑΜΙΚΟΤΗΤΑΣ ΣΕ ΣΗΜΕΙΑ ΕΙΣΟΔΟΥ**

(σύμφωνα με την παρ. (iii)(ια) του άρθρου 37 του Κώδικα )

|  |  |  |
| --- | --- | --- |
| Α/Α | Σημείου Εισόδου | Δεσμευμένη Ωριαία Δυναμικότητα [kWh/ώρα] |
|  |  |  |
|  |  |  |

#

# ΠΑΡΑΡΤΗΜΑ 5 –

# ΔΗΛΩΣΗ ΧΡΗΣΤΗ ΔΙΑΝΟΜΗΣ ΠΕΡΙ ΑΠΟΔΟΧΗΣ ΑΠΟ ΤΟΥΣ ΤΕΛΙΚΟΥΣ ΠΕΛΑΤΕΣ ΤΩΝ ΟΡΩΝ ΤΗΣ ΣΥΜΒΑΣΗΣ ΣΥΝΔΕΣΗΣ

(σύμφωνα με την παρ. (iv)(ια) του άρθρου 37 του Κώδικα )

Ο κάτωθι υπογράφων ……………………………………….., νόμιμος εκπρόσωπος της εταιρείας με την επωνυμία (Χρήστης

Διανομής), δηλώνω με την παρούσα οι Τελικοί Πελάτες που εκπροσωπώ γνωρίζουν και αποδέχονται πλήρως τους όρους της Σύμβασης Σύνδεσης.

…………………………….. (τόπος-ημερομηνία)

Για τη δηλούσα

…………………………….. (ονοματεπώνυμο-σφραγίδα-υπογραφή)